Legal Document

Category: 2109

Text:
6. ΝΟΜΟΘΕΤ. ΔΙΑΤΑΓΜΑ υπ’ αριθ. 712 της 3/7 Νοεμ. 1970 (ΦΕΚ Α΄ 237) Περί διοικητικού ελέγχου του ναυτικού ατυχήματος (Διόρθ. Ημαρτ. ΦΕΚ Α΄ 262/1970). Άρθρ.1.-Ως ναυτικόν ατύχημα κατά τον παρόντα νόμον θεωρείται παν συμβεβηκός επενεγκόν: α)Ολικήν πραγματικήν ή τεκμαρτήν απώλειαν ελληνικού πλοίου ή πλωτού ναυπηγήματος, β)εγκατάλειψιν τούτων εις τους ασφαλιστάς, γ)οριστικήν ή προσωρινήν εγκατάλειψιν του πλοίου υπό του πληρώματος, δ)απώλειαν ή βλάβην του επί του πλοίου ή του πλωτού ναυπηγήματος μεταφερομένου φορτίου κατά ποσοστόν ανώτερον του ενός τετάρτου αυτού, ε)σοβαράν βλάβην εκ της οποίας προήλθεν διαρκής ακυβερνησία του πλοίου και ς)απώλεια ζωής ή σοβαρόν τραυματισμόν μέλους του πληρώματος ή επιβάτου. (Αντί για τη σελ. 159(α) Σελ. 159(β) Τεύχος 1276-Σελ. 95 Έλεγχος Ναυτικών Ατυχημάτων 19.Β.ε.1-6 Άρθρ.9.-Το Α.Σ.Ν.Α. καθίσταται αρμόδιον δια τον κατά τας διατάξεις του παρόντος Ν.Δ/τος έλεγχον και των εις πολεμικήν αιτίαν οφειλομένων ναυτικών ατυχημάτων. Άρθρ.10.-1.Οι υπό του παρόντος Ν.Δ/τος οριζόμενοι ως αρμόδιοι δια την ενέργειαν προανακρίσεως και τακτικής ανακρίσεως έχουν κατά την άσκησιν των ανακριτικών αυτών καθηκόντων τας υπό των διατάξεων της Ποινικής Δικονομίας προβλεπομένας δικαιοδοσίας και δικαιώματα των Ανακριτικών Υπαλλήλων. 2.Το Α.Σ.Ν.Α. χρησιμοποιεί την σφραγίδα των υπηρεσιών του Υ.Ε.Ν. φέρουσαν την ειδικήν ένδειξιν του τίτλου αυτής, ο δε πρόεδρος αυτού αλληλογραφεί μετά του Υ.Ε.Ν. και των λοιπών Αρχών. Άρθρ.11.-1.Δια τας ανάγκας του Α.Σ.Ν.Α. ως και της Γραμματείας αυτού προσλαμβάνονται δι’ αποφάσεως του Υπουργού Εμπορικής Ναυτιλίας και κατά τας οικείας διατάξεις του Κώδικος Δημοσίων Υπαλλήλων ως μόνιμοι Δημόσιοι Υπάλληλοι μέχρι δύο δακτυλογράφοι. 2.Εκτάκτως και εφ’ όσον αι ανάγκαι της ενώπιον του Α.Σ.Ν.Α. διαδικασίας επιβάλλουν τούτο δύναται να προσληφθή, δια συγκεκριμένην υπόθεσιν, στενογράφος, ούτινος η αποζημίωσις καθορίζεται, εκάστοτε δι’ αποφάσεως του Υπουργού Εμπορικής Ναυτιλίας. Άρθρ.12.-1.Η χορήγησις αντιγράφων μαρτυρικών καταθέσεων και λοιπών στοιχείων εκ του φακέλλου ναυτικού ατυχήματος προς τους έχοντας έννομον συμφέρον παραστάντας κατά την προανάκρισιν ή ανάκρισιν επιτρέπεται τη αιτήσει των, μόνον εις το στάδιον της τακτικής ανακρίσεως και κατόπιν εγκρίσεως του προέδρου του Α.Σ.Ν.Α. 2.Μετά την δημοσίευσιν της εκθέσεως του Α.Σ.Ν.Α. καταχωριζομένης εις ειδικώς τηρούμενον προς τούτο βιβλίον αντίγραφον ταύτης ως και αντίγραφα λοιπών στοιχείων εκ του φακέλλου χορηγούνται εις τους έχοντας έννομον συμφέρον, κατόπιν αιτήσεως αυτών. Άρθρ.13.-Πάσα τυχόν υπέρβασις της οικείας πιστώσεως του προϋπολογισμού του Υπουργείου Εμπορικής Ναυτιλίας προκαλουμένη εκ της εν γένει εφαρμογής του παρόντος νόμου καλύπτεται εκ των πόρων του Ναυτικού Επιμελητηρίου της Ελλάδος, εάν τούτο απαιτηθή, αναλόγως, κατά την διαδικασίαν την προβλεπομένην υπό των κειμένων περί αυτού διατάξεων. Άρθρ.14.-Η επί εκδικάσεως προσφυγών και εφέσεων, προβλεπομένη υπό της περί ελέγχου της ναυσιπλοΐας νομοθεσίας ή άλλων διατάξεων, αρμοδιότης του Συμβουλίου Ελέγχου Ναυτικών Ατυχημάτων (Σ.Ε.Ν.Α.), μεταβιβάζεται εφ’ εξής εις το Α.Σ.Ν.Α., της διαδικασίας συνεχιζομένης κατά τας διατάξεις του παρόντος Ν.Δ/τος. Άρθρ.15.-1.Υποθέσεις ναυτικών ατυχημάτων του ελέγχου των οποίων έχει ήδη επιληφθεί κατά τον Α.Ν. 1774/1939 «περί διοικητικού ελέγχου ναυτικών ατυχημάτων» το Συμβούλιον Ελέγχου Ναυτικών Ατυχημάτων (Σ.Ε.Ν.Α.) εκδικάζονται παρ’ αυτού εντός εξ μηνών από της ενάρξεως ισχύος του παρόντος Ν.Δ/τος , της διαδικασίας συνεχιζομένης κατά τις διατάξεις του παρόντος. 2.Υποθέσεις ναυτικών ατυχημάτων του ελέγχου των οποίων δεν έχει επιληφθή το Σ.Ε.Ν.Α. ως και αι εκκρεμούσαι ενώπιον της Ανακριτικής Επιτροπής Ελέγχου Ναυτικών Ατυχημάτων (Α.Ε.Ε.Ν.Α.) υποθέσεις, ανεξαρτήτως εάν ήρξατο η ενέργεια τακτικής ανακρίσεως, διαβιβάζονται εντός μηνός από της ισχύος του παρόντος, εις το εν αυτώ οριζόμενον Ανακριτικόν Συμβούλιον Ναυτικών Ατυχημάτων (Α.Σ.Ν.Α.), εφαρμοζομένων επ’ αυτών των διατάξεων του παρόντος Ν.Δ./τος. Άρθρ.16.-Από της ισχύος του παρόντος Ν.Δ/τος καταργείται ο Α.Ν. 1774/39 ως και πάσα ετέρα διάταξις αντικειμένη τω παρόντι. (Μετά τη σελ. 162(γ) Σελ. 163(γ) Τεύχος 1276-Σελ. 99 Έλεγχος Ναυτικών Ατυχημάτων 19.Β.ε.6 Άρθρ.2.-1.Η Λιμενική ή Προξενική Αρχή εις την περιφέρειαν της οποίας έλαβε χώραν το ναυτικόν ατύχημα εις την περιφέρειαν της οποίας προσήγγισεν το πρώτον το πλοίον ή απεβιβάσθη το πλήρωμά του, προβαίνει εις συγκέντρωσιν παντός χρησίμου δια τον έλεγχον του ναυτικού ατυχήματος στοιχείου, ως και πάσης σχετικής πληροφορίας, αναφέρει δε το ταχύτερον περί τούτων ως και περί της περαιτέρω κατευθύνσεως του πλοίου ή του πληρώματος εις το Υπουργείον Εμπορικής Ναυτιλίας (Υ.Ε.Ν.) 2.Ο Υπουργός Εμπορικής Ναυτιλίας εφ’ όσον κρίνει ότι συντρέχει περίπτωσις περαιτέρω διερευνήσεως του ατυχήματος, διατάσσει την διενέργειαν ενόρκου προανακρίσεως ορίζων συνάμα την μέλλουσαν να διεξαγάγη ταύτην Λιμενική ή Προξενικήν Αρχήν. Δύναται όμως, ούτος ν’ αναθέση είτε αυτεπαγγέλτως είτε τη αιτήσει του πλοιοκτήτου, εις ειδικώς οριζόμενον υπό του Υπουργού Αξιωματικόν του Λιμενικού Σώματος (Λ.Σ.) την διενέργειαν της ενόρκου προανακρίσεως. 3.Η προανάκρισις ή η κατά τα κατωτέρω τακτική ανάκρισις, διεξάγονται κατά τον χρόνον της παραμονής του πλοίου εις τον λιμένα. Εξαιρέσει λίαν σοβαρών και εξαιρετικών περιπτώσεων, δεν παρακωλύεται εκ της διεξαγομένης προανακρίσεως ή ανακρίσεως ο απόπλους του πλοίου, εφ’ όσον τούτο έχει εν ισχύϊ πιστοποιητικόν αξιοπλοΐας ανεγνωρισμένου Νηογνώμονος. Διακοπείσης τυχόν της προανακρίσεως ή ανακρίσεως λόγω απόπλου του πλοίου, συνεχίζεται αύτη ως το Υ.Ε.Ν. θέλει ορίσει κατά περίπτωσιν, εις τον επόμενον ή άλλον λιμένα προορισμού του πλοίου. 4.Επιτρέπεται κατά την διεξαγωγήν της προανακρίσεως η υπό του ενεργούντος αυτήν χρησιμοποίησις τεχνικών συμβούλων, ιδία Ελλήνων πλοιάρχων ή μηχανικών του Εμπορικού Ναυτικού. 5.Δύναται να επιτραπή υπό του ενεργούντος την προανάκρισιν ή ανάκρισιν η παράστασις κατ’ αυτήν των εχόντων έννομον συμφέρον επί του πλοίου ή του φορτίου. Η παράστασις προϋποθέτει ύπαρξιν ειδικού νόμου εννόμου συμφέροντος, νομιμοποίησιν του τυχόν παρισταμένου εντολοδόχου του αξιούντος έννομον συμφέρον και διορισμόν αντικλήτου έχοντος την κατοικίαν του εν τη έδρα του διενεργούντος την προανάκρισιν. Ο παριστάμενος δικαιούται να υποβάλη ερωτήσεις καταχωριζομένας μετά των απαντήσεων εις την οικείαν έκθεσιν εξετάσεως. 6.Ο σχηματισθείς φάκελλος, μετά το πέρας της προανακρίσεως υποβάλλεται εις το Υπουργείον Εμπορικής Ναυτιλίας, άνευ πορίσματος του ενεργήσαντος την προανάκρισιν. Ο Υπουργός της Εμπορικής Ναυτιλίας παραπέμπει τον φάκελλον εις το κατά τα κατωτέρω Ανακριτικόν Συμβούλιον Ναυτικών Ατυχημάτων εκτός εάν κατά προσηκόντως ητιολογημένην κρίσιν του Υπουργού δεν συντρέχει λόγος τοιαύτης παραπομπής. Σελ. 160(β) Τεύχος 1276-Σελ. 96 7.Εάν εκ της προανακρίσεως προκύπτουν ενδείξεις τελέσεως αξιοποίνου αδικήματός τινος ή υπεβλήθη έγκρισις κατά τινος υπαιτίου ο ενεργήσας την προανάκρισιν εφ’ όσον είναι Αξιωματικός του Λ.Σ. και εις τας λοιπάς περιπτώσεις το Υπουργείον Εμπορικής Ναυτιλίας διεβιβάζει την δικογραφίαν μετά πάντων των εν τω φακέλλω στοιχείων εις τον αρμόδιον Εισαγγελέα Πλημμελειοδικών. 19.Β.ε.6 Έλεγχος Ναυτικών Ατυχημάτων Άρθρ.3.-1.Συνιστώνται παρά τω Υπουργείω Εμπορικής Ναυτιλίας εν ή πλείονα Ανακριτικά Συμβούλια Ναυτικών Ατυχημάτων (Α.Σ.Ν.Α.) εδρεύοντα εις τόπον οριζόμενον δι’ αποφάσεως του Υπουργού Εμπορικής Ναυτιλίας. «2.Τα Α.Σ.Ν.Α., είναι επταμελή, συγκροτούνται ανά διετία με απόφαση του Υπουργού Εμπορικής Ναυτιλίας και μετέχουν σε αυτά: α.Ένας Αρεοπαγίτης ή Εφέτης, ως Πρόεδρος. β.Ένας ανώτερος αξιωματικός Λ.Σ. γ.Ένας ανώτερος τεχνικός αξιωματικός Π.Ν. δ.Ένας εφοπλιστής ή ειδικός στη ναυτιλιακή θεωρία και πρακτική. ε.Ένας Πλοίαρχος Εμπορικού Ναυτικού (Ε.Ν.) κάτοχος διπλώματος Α΄ τάξεως, με πενταετή τουλάχιστον θαλάσσια υπηρεσία σε πλοία χωρητικότητας άνω των 3.000 κ.ο.χ.. στ.Ένας Μηχανικός Ε.Ν., κάτοχος διπλώματος Α΄ τάξεως με πενταετή θαλάσσια υπηρεσία σε πλοία χωρητικότητας άνω των 3.000 κ.ο.χ., τα οποία φέρουν μηχανές εσωτερικής καύσεως άνω των 3.000 ίππων. ζ.Ένας διπλωματούχος ναυπηγός μηχανικός, κάτοχος διπλώματος του Εθνικού Μετσόβιου Πολυτεχνείου ή ισότιμου τίτλου της αλλοδαπής και με προϋπηρεσία ναυπηγού τουλάχιστο 15 ετών, η οποία βεβαιώνεται από το Σύλλογο Διπλωματούχων Ναυπηγών Μηχανικών Ελλάδος». Η μέσα σε « » παρ. 2 αντικαταστάθηκε ως άνω από την περίπτ. α της παρ. 10 άρθρ. 9 Νόμ. 2575/28 Ιαν. –4 Φεβρ. 1998 (ΦΕΚ Α΄ 23), κατωτ. αριθ. 7. 3.Ο Αρεοπαγίτης ή ο Εφέτης μετά των αναπληρωτών των ορίζονται υπό του Υπουργού της Δικαιοσύνης εκ των εν ενεργεία τοιούτων. 4.Τα λοιπά τακτικά και αναπληρωματικά μέλη λαμβάνονται ως εξής: α)Ο ανώτερος Λιμενικός Αξιωματικός μετά του αναπληρωτού του εκ των εν ενεργεία ή αποστρατεία τελούντων ορίζεται δε υπό του Υπουργού Εμπορικής Ναυτιλίας. β)Ο Αξιωματικός Π.Ν. μετά του αναπληρωτού του υποδεικνύεται υπό του Αρχηγείου Ναυτικού εκ των εν ενεργεία Αξ/κών ή εν αποστρατεία τελούντων τοιούτων, ότε εις την περίπτωσιν ταύτην ο Υ.Ε.Ν. επιλέγη εκ καταλόγου οκτώ υποψηφίων καταρτιζομένου υπό του Αρχηγείου Ναυτικού. γ)Ο Εφοπλιστής ή ο ειδικός περί τα ναυτιλιακά επιλέγεται μετά του αναπληρωτού του υπό του Υπουργού Εμπορικής Ναυτιλίας εκ καταλόγου οκτώ προσώπων υποδεικνυομένων υπό της Ενώσεως Ελλήνων Εφοπλιστών εντός προθεσμίας 20 ημερών από της προς τούτο προσκλήσεως του Υπουργού, εν απράκτω παρόδω της οποίας ορίζεται υπό του Υπουργού. «δ.Ο Πλοίαρχος και ο Μηχανικός του Ε.Ν. και οι αναπληρωτές τους, εν ενεργεία ή συνταξιούχοι, επιλέγονται από τον Υπουργό Εμπορικής Ναυτιλίας από κατάλογο 8 μελών που έχουν τα προσόντα του  παρόντος άρθρου, ο οποίος του υποβάλλεται ξεχωριστά από την Πανελλήνια Ένωση Πλοιάρχων Ε.Ν., την Πανελλήνια Ένωση Μηχανικών Ε.Ν., την Πανελλήνια Ένωση Συνταξιούχων Πλοιάρχων Ε.Ν. και την Πανελλήνια Ένωση Συνταξιούχων Μηχανικών Ε.Ν.. Ο διπλωματούχος ναυπηγός μηχανικός και ο αναπληρωτής του επιλέγονται από τον Υπουργό Εμπορικής Ναυτιλίας, από κατάλογο 8 εν ενεργεία μελών που κατέχουν τα προσόντα που αναφέρονται στο παρόν άρθρο, που υποβάλλεται από το Σύλλογο Διπλωματούχων Ναυπηγών Μηχανικών Ελλάδος. Οι παραπάνω κατά φορέα κατάλογοι δεν είναι απαραίτητοι αν δεν υποβληθούν μέσα σε 20 ημέρες από την ημέρα που εγγράφως θα ζητηθούν από τον Υπουργό Εμπορικής Ναυτιλίας». Το μέσα σε « » στοιχ. δ΄, αντικαταστάθηκε ως άνω, από την περίπτ. β΄ της παρ. 10 άρθρ. 9 Νόμ. 2575/28 Ιαν. -4 Φεβρ. 1998 (ΦΕΚ Α΄ 28), κατωτ. αριθ. 7. 5.Δι’ αποφάσεως του Υπουργού Εμπορικής Ναυτιλίας ορίζεται Αξιωματικός Γενικών Υπηρεσιών του Λιμενικού Σώματος ως Γραμματεύς του Α.Σ.Ν.Α. «6.Το Ανακριτικό Συμβούλιο Ναυτικών Ατυχημάτων (Α.Σ.Ν.Α.) βρίσκεται σε απαρτία αν είναι παρόντες ο Πρόεδρος και τέσσερα από τα μέλη». Η μέσα σε « » παρ. 6 αντικαταστάθηκε ως άνω, από την περίπτ. γ παρ. 10 άρθρ. 9 Νόμ. 2575/28 Ιαν. –4 Φεβρ. 1998 (ΦΕΚ Α΄ 23), ανωτ. αριθ. 7. 7.Δι αποφάσεως του Υπουργού Εμπορικής Ναυτιλίας ορίζονται ο εσωτερικός κανονισμός λειτουργίας του Α.Σ.Ν.Α., τα των συνεδριάσεων αυτού, τα του ασυμβιβάστου των μελών ως και πάσα ετέρα αναγκαία λεπτομέρεια. 8.Εις τα μέλη και τον γραμματέα του Α.Σ.Ν.Α. καταβάλλεται αμοιβή και έξοδα κινήσεως κατά συνεδρίασιν, οριζόμενα δι’ αποφάσεως του Υπουργού Εμπορικής Ναυτιλίας. Άρθρ.4.-Δια την εφαρμογήν των διατάξεων του παρόντος συνιστώνται εν τω Λιμενικώ Σώματι δύο οργανικαί θέσεις πλοιάρχων και μία οργανική θέσις Υποπλοιάρχου Γενικών Υπηρεσιών. Άρθρ.5.-1.Το Α.Σ.Ν.Α., άμα τη περιελεύσει αυτώ φακέλλου προανακρίσεως ναυτικού ατυχήματος, προβαίνει, υπό την διεύθυνσιν του προέδρου αυτού, εις ενέργειαν ενόρκου τακτικής, ανακρίσεως, εφ’ όσον κρίνη ανεπαρκή την ενεργηθείσαν προανάκρισιν. (Αντί για τη σελ. 161(β) Σελ. 161(γ) Τεύχος 1276-Σελ. 97 Έλεγχος Ναυτικών Ατυχημάτων 19.Β.ε.6 2.Δι’ εκάστην υπόθεσιν ναυτικού ατυχήματος ορίζεται υπό του προέδρου εισηγητής εν εκ των μελών του Α.Σ.Ν.Α. 3.Το Α.Σ.Ν.Α. εντός δεκαπέντε ημερών, αφ’ ης περιέλθη αυτώ φάκελλος ναυτικού ατυχήματος και προκειμένου να προβή εις ένορκον τακτικήν ανάκρισιν, επιλέγει δια του προέδρου αυτού τους εκ του πληρώματος κρινομένους ως απαραιτήτους προς περαιτέρω ένορκον εξέτασιν των λοιπών μη επιλεγέντων μελών του πληρώματος δικαιουμένων να ναυτολογηθώσιν ακωλύτως. Η παρά του Α.Σ.Ν.Α. ένορκος εξέτασις των επιλεγέντων δέον να περατωθή εντός των υπό του άρθρ. 8 του παρόντος προθεσμιών. Μετά την πάροδον των ως άνω προθεσμιών άπαντα τα επιλεγέντα μέλη του πληρώματος δύνανται να ναυτολογηθούν ελευθέρως. 4.Επί ναυτικού ατυχήματος προκαλέσαντος την ολικήν απώλειαν του πλοίου, την εγκατάλειψιν του πλοίου εις τους ασφαλιστάς ή την εγκατάλειψιν του πλοίου υφ’ ολοκλήρου του πληρώματός του, ο πλοίαρχος και ολόκληρον το πλήρωμα του υποστάντος το ατύχημα πλοίου, απαγορεύεται να ναυτολογηθή επί πλοίου επεκτείνοντος τους πλόας τους εις λιμένας της αλλοδαπής μέχρις εξετάσεως ή αποδεσμεύσεώς του υπό του Α.Ν.Σ.Α. 5.Επί σοβαρών και επειγουσών περιπτώσεων, ο Υπουργός Ε.Ν. αυτεπαγγέλτως ή τη αιτήσει παντός έχοντος έννομον συμφέρον, δύναται να διατάσση την απ’ ευθείας υπό του Α.Σ.Ν.Α. ενέργειαν τακτικής ανακρίσεως, εις ην περίπτωσιν δεν διενεργείται προανάκρισις υπό της Λιμενικής ή Προξενικής Αρχής, η δε τυχόν αρξαμένη παύει. 6.Οι καλούμενοι όπως εξετασθούν κατά την προανάκρισιν ή την τακτικήν ανάκρισιν παλιννοστούνται δαπάναις του πλοιοκτήτου και εμφανίζονται αμελλητί ενώπιον της αρμοδίας ανακριτικής Αρχής. Εν δυστροπία ή αδικαιολογήτω καθυστερήσει, ούτοι τιμωρούνται πειθαρχικώς κατά τας διατάξεις του «Ποινικού και Πειθαρχικού Κώδικος Ε.Ν.», δυναμένης εν τη περιπτώσει ταύτη να επιβληθή και ποινή προσκαίρου στερήσεως του αποδεικτικού ναυτικής ικανότητος αυτών. 7.Μετά το πέρας της τακτικής ανακρίσεως οι κατ’ αυτήν παραστάντες ως εν παρ. 5 του άρθρ. 2 του παρόντος Ν.Δ/τος ορίζεται, δύνανται να υποβάλουν προς το Α.Σ.Ν.Α. έγγραφον σημείωμα εκθέτοντες τας απόψεις αυτών επί του ναυτικού ατυχήματος. 8.Το Α.Σ.Ν.Α. αποφασίζει δι’ εκθέσεώς του περί των αιτίων, των συνθηκών, των υπευθύνων του ναυτικού ατυχήματος και του βαθμού ευθύνης των κατά πλειοψηφίαν, εν ισοψηφία υπερισχυούσης της ψήφου του προέδρου. 9.Η έκθεσις του Α.Σ.Ν.Α. μετά του φακέλλου του ναυτικού ατυχήματος, υποβάλλεται υπό του προέδρου αυτού εις τον Υπουργόν Ε.Ν.  Σελ. 162(γ) Τεύχος 1276-Σελ. 98 19.Β.ε.6 Έλεγχος Ναυτικών Ατυχημάτων Άρθρ.6.-1.Αντίγραφον της εκθέσεως του Α.Σ. Ν.Α. μετά του εκ της ανακρίσεως σχηματισθέντος φακέλλου διαβιβάζονται υπό του Υπουργού Ε.Ν. εις τον αρμόδιον Εισαγγελέα προς άσκησιν ποινικής διώξεως, εφ’ όσον προκύπτουν στοιχεία ποινικής ευθύνης. 2.Εάν εκ της εκθέσεως του Α.Σ.Ν.Α. προκύπτουν στοιχεία πειθαρχικής ευθύνης του πλοιάρχου ή μελών του πληρώματος, ο Υπουργός Ε.Ν. παραπέμπει την υπόθεσιν εις το αρμόδιον Ανακριτικόν Συμβούλιον Εμπορικού Ναυτικού προς επιβολήν των νομίμων πειθαρχικών κυρώσεων. Άρθρ.7.-Η έκθεσις του Α.Σ.Ν.Α. δεν δεσμεύει τον δικαστήν και εκτιμάται υπ’ αυτού ελευθέρως ομού μετά των λοιπών αποδεικτικών στοιχείων. Άρθρ.8.-1.Η προανάκρισις περατούται εντός του βραχυτέρου δυνατού χρονικού διαστήματος, πάντως δε εντός διμήνου από της επελεύσεως του ατυχήματος. 2.Η ενώπιον του Α.Σ.Ν.Α. διαδικασία περαιούται εντός διμήνου από της εις αυτό περιελεύσεως του φακέλλου ναυτικού ατυχήματος. 3.Παράτασις των εν παρ. 1 και 2 του παρόντος άρθρου προθεσμιών δύναται να παρασχεθή επί 2 εισέτι μήνας δι’ ητιολογημένης αποφάσεως του Υπουργού Εμπορικής Ναυτιλίας. 4.Εις όλως εξαιρετικάς περιπτώσεις, επιτρέπεται παράτασις της ενώπιον του Α.Σ.Ν.Α. διαδικασίας επί 3 εισέτι μήνας δι’ ητιολογημένης αποφάσεως του Υπουργού Εμπορικής Ναυτιλίας, εκδιδομένης μετά πρότασιν του Α.Σ.Ν.Α.